Ce am scris noi s-a confirmat acum când suspectul a fost dat în urmărire națională și internată. Asta după ce procurorii Tribunalului Maramureș au cerut arestarea preventivă a acestuia pentru comiterea infracțiunii de tentativă la omor.
"Persoanele bănuite de comiterea faptei ar fi doi bărbați cu vârste de 26 și 31 de ani din Călinești și Sighetu Marmației" transmiteau reprezentanții IPJ Maramureș în momentul în care am publicat detalii despre acest caz. Noi v-am prezentat cine ar fi suspectul din Călinești. Acum vă prezentăm cine este individul din Sighetu Marmației dat în urmărire de polițiști. Vă informăm totodată că amândoi suspecții (alături de încă trei persoane) sunt trimiși în judecată într-un alt dosar penal care se află pe rolul Judecătoriei Sighetu Marmației (infracțiunea este tulburarea liniștii și ordinii publice)
POP DRAGOS DANIEL
Nascut în: Viseu de Sus, jud. MARAMURES, ROMANIA
Data nașterii: 12-01-1993
Cetățenie: ROMANIA
Domiciliat în: Sighetu Marmatiei, jud. MARAMURES, ROMANIA
Motivul: mandat de arestare preventiva
Fapta: tentativa de omor
Detalii: Prin incheierea penala nr.45DL din data de 20.03.2024 Tribunalul Maramures s-a dispus arestarea preventiva a inculpatului pe o durata de 30 de zile pentru comiterea infractiunilor de tentativa de omor si lovire si alte violente.
Ce spune Tribunalul Maramureș
POP Ş. DRAGOŞ DANIEL Inculpat
În temeiul art. 226 raportat la art. 202 alin. 1 şi 2 Cod procedură penală şi art. 223 alin. 1 lit.a şi alin.2 Cod procedură penală, admite propunerea formulată de Parchetul de pe lângă Tribunalul Maramureş şi, în consecinţă:
Dispune arestarea preventivă a inculpatului POP DRAGOŞ DANIEL, cercetat pentru săvârşirea tentativei la infracţiunea de omor, prevăzută de art.32 alin.1 Cod penal raportat la art.188 alin.1 Cod penal şi lovire sau alte violenţe, prevăzută de art.193 alin.2 şi 21 lit.c Cod penal, pe o perioadă de 30 de zile, începând cu data punerii în executare a mandatului de arestare preventivă.
Cu drept de contestaţie în 48 de ore de la comunicare.
CITEȘTE ȘI: